ועדת הפנים והגנת הסביבה, כנסת 20, פרוטוקול מספר 599, 2018-03-25 12:30

יואב קיש: צהרים טובים.

יואב קיש: אני פותח את ישיבת הוועדה.

יואב קיש: הנושא על סדר היום הוא הגברת האכיפה וחיזוק הביטחון האישי בירוחם והסכנה הנובעת מהתפרעויות בכביש דימונה–ירוחם.

יואב קיש: נמצאים פה נציגים מן המשרד לביטחון פנים.

יואב קיש: מי אתם רוצים שיתייחס בהמשך ויוביל את הדיון?

יואב קיש: סגן ניצב אילן שושן, מפקד תחנת דימונה.

יואב קיש: מירוחם גם יש מישהו?

יואב קיש: משרד האוצר – עמיחי דוד, רפרנט.

יואב קיש: משרד הפנים – ענבר נוי אליאסי.

יואב קיש: משרד התחבורה – נתנאל ניסים.

יואב קיש: קיבלתי פניות רבות בעניין והן נמצאות פה.

יואב קיש: אתן לנציגים שבאו מן הציבור להציג.

יואב קיש: נילי אהרון, בבקשה, ואחרי כן שמעון שטרית ואחריו כל מי שירצה.

<נילי אהרון: קודם כול, אני רוצה להודות לך, אדוני היושב-ראש.

<נילי אהרון: פנינו אליך לאור בקשות רבות של התושבים.

<נילי אהרון: אנחנו חווים חוסר ביטחון בתקופה האחרונה.

<נילי אהרון: אני מודה גם לנציגים שהגיעו.

<נילי אהרון: אנחנו ערב חג הפסח אז תודה רבה לכם שהגעתם.

<נילי אהרון: הדיון היה אמור להתקיים אחרי פסח ואני מודה לך שהקדמת אותו.

<נילי אהרון: אני רק רוצה לסבר את האוזן – שמעון שטרית סיפר לי שאתמול בצהרים שדדו תחנת דלק בבאר שבע ואתמול בערב היה ניסיון שוד נוסף בירוחם של רכב, עוד משפחה שסבלה.

יואב קיש: הבעיה היא בצירים בעיקר?

<נילי אהרון: הבעיה היא בישוב וגם בכבישים.

<נילי אהרון: אנחנו מדברים פה על שתי בעיות: בעיה אחת היא הפריצות והגניבות בתוך ירוחם, אם זה בתים, בתי עסקים, תחנת הדלק, ושמעון שטרית ירחיב על כך, וגם נושא כבישי הגישה לירוחם, אם זה בציר באר שבע–ירוחם ואם זה בציר דימונה–ירוחם, ששם יש התפרעות בכבישים, לא מעט מקרים שמנסים להוריד רכבים מן הכביש וזה מסכן מאוד את הציבור.

<נילי אהרון: אדוני היושב-ראש, ירוחם הוא ישוב מאוד שקט, מאוד חם ומאוד בטוח.

<נילי אהרון: בשנה האחרונה אנחנו חווים התעצמות של האלימות ושל הפשיעה.

<נילי אהרון: אנחנו גרים בשלום ביחד עם שכנינו, תמיד ידענו יחסי שכנות טובים.

<נילי אהרון: ירוחם צפויה לגדול, וכך גם דימונה.

<נילי אהרון: בדימונה חתמו על הסכם גג.

<נילי אהרון: בנקודת ירוחם השוטרים עושים את מיטב העשייה בשביל לשמור על ביטחוננו, אבל אין מה לעשות, כשיש פחות תקנים, כשאין מספיק תקנים, כשאנחנו שייכים לתחנת דימונה – וירחיב על זה גם מפקד התחנה – שחולשת על שטח גדול מאוד, על הרבה מאוד ישובים, אז יש בעיה, שישוב כזה קטן מועד לפורענות, שאין אפשרות בסופו של דבר לשמור על ביטחונם של התושבים.

<נילי אהרון: אנחנו מדברים על פריצות גם בצהרי היום וגם בערב, כלומר בשעות שאנשים מסתובבים ברחובות.

<נילי אהרון: אני מבקשת בכל לשון של בקשה שמן הוועדה הזאת נשמע הצעות או פתרונות כדי להחזיר את ביטחון התושבים.

<נילי אהרון: אנחנו ישוב קטן ואנחנו חייבים לתת את הדבר הבסיסי ביותר לתושבים, שהוא הביטחון האישי שלהם.

יואב קיש: אמרת שזה התגבר בשנה האחרונה.

יואב קיש: את יכולה לחבר את זה למשהו?

<נילי אהרון: יציגו לך פה כמה דוגמאות.

יואב קיש: אז בואו נשמע.

יואב קיש: שמעון שטרית, חבר מועצת עיריית דימונה, בבקשה.

שמעון שטרית: שלום לכולם.

שמעון שטרית: אני בשני כובעים פה.

שמעון שטרית: כפי שאמרת, אני גם חבר מועצת עיריית דימונה ואני גם זכיין של חברת "סונול" ומפעיל תחנות דלק גם באזור הזה, גם במודיעין ובמיוחד בדרום.

שמעון שטרית: בשנה האחרונה יש הרגשה של מערב פרוע בכל הקשור לביטחון בתחנות הדלק בדרום, ולא רק בדרום.

שמעון שטרית: לפני כחודשיים העברנו מכתב לשר לביטחון פנים: בכל הארץ שדדו לחברת "סונול" עד לפני כחודשיים 22 תחנות בתקופה של כחצי שנה.

שמעון שטרית: בחודשיים האחרונים נשדדו עוד 14 תחנות רק בדרום.

שמעון שטרית: כלומר, היקף מקרי השוד בתחנות הדלק הכפיל את עצמו והגיע לממדים מטורפים.

שמעון שטרית: בירוחם כבר ברצף במשך חודשיים היה שוד אחד אלים של כספת ועוד שוד של סיגריות ושל כל הבא ליד, בהיקף של קרוב ל-64,000 שקל.

שמעון שטרית: אני זכיין, אני לא חברה – דבר כזה ממוטט עסקים, שני מקרי שוד כאלה.

שמעון שטרית: על כסף מזומן אין ביטוח, גם על כסף שנשדד מכספת אין שום ביטוח.

יואב קיש: אתה יודע לחבר את זה למשהו?

שמעון שטרית: כן.

שמעון שטרית: קודם כול, אני מאמין – שוחחתי הבוקר עם כל הקב"טים של חברות הדלק, של "דלק", "פז", "סונול".

שמעון שטרית: יש איזו הערה קטנה: הייתי שמח אם היית מזמין אותם, את הקב"טים האלה.

יואב קיש: אני הבנתי שהבעיה הייתה בכביש, בצירים.

יואב קיש: לא הבנתי שהייתה בעיה ספציפית גם בתחנות דלק.

שמעון שטרית: הם כמעט חודשיים מנסים להשיג את קצין אג"מ בבאר שבע לפגישה ולא מצליחים.

שמעון שטרית: הוא התחלף לא מזמן והם לא מצליחים להשיג את קצין אג"מ החדש, לשבת אתו לפגישת עבודה.

שמעון שטרית: יש כאן נתונים, יש להם דברים.

שמעון שטרית: אי אפשר לדבר אתו בכלל.

שמעון שטרית: זה דבר אחד שאמרו לי הבוקר.

שמעון שטרית: אתמול נשדדה עוד תחנה של "אלון דור" בבאר שבע.

שמעון שטרית: ב"ביג", במקום הכי הומה בבאר שבע נשדדה תחנת דלק.

יואב קיש: באיזו שעה?

שמעון שטרית: בשעה 3 אחר הצהרים.

שמעון שטרית: זה דבר מטורף.

יואב קיש: אין צילומים?

שמעון שטרית: אני מדבר אתך בעקבות שיחה שלי עם הקב"ט שם.

יואב קיש: על כך נשאל אחרי כן את המשטרה.

שמעון שטרית: בחברת "דלק" בבאר שבע – אשתמש במילה הזאת – "אכלו" 7 מקרי שוד בשבועיים האחרונים, חברה אחת.

שמעון שטרית: זה דבר מטורף.

שמעון שטרית: כלומר, החבורה הזאת מבינה שהמשטרה, עם כל הכבוד לה – ואני מהשוד האחרון בירוחם, מה שמפקד התחנה שיושב כאן מולי הבטיח לי הוא עושה.

שמעון שטרית: אני רואה את הניידת יושבת על הצומת בירוחם, קרובה אליי, ויש איזשהו ביטחון לעובד שלי שם, כי אנחנו על הציר.

שמעון שטרית: העובדים שלי כבר מפחדים לעבוד בלילות.

שמעון שטרית: צריך להבין, בשעה 3 בלילה או בשעה 5 בבוקר מגיעים שלושה רעולי פנים, מאיימים, שוברים.

שמעון שטרית: יש לי תמונות של הרס של תחנה שבנינו ב-5.5 מיליון שקל, הרס מוחלט במקום.

שמעון שטרית: מבחינת ביטוח – אני מבטח את הסחורה שלי שם ואני צריך לשלם 8,000 דולר השתתפות עצמית על במבה וביסלי, לא על כסף.

שמעון שטרית: אין לנו ביטחון.

שמעון שטרית: יש שם עסקים ולאנשים אין ביטחון.

שמעון שטרית: החבורה הזאת הבינה – יש לי סיפור של הקב"ט של "דלק"- - -

יואב קיש: אתה חושב שזה אותה חבורה?

שמעון שטרית: אותה חבורה, אותו רכב שדד במשאבי שדה, שדד בבאר שבע שתי תחנות דלק, באותו ציר זמן, עשה את הכול.

שמעון שטרית: לצערי המשטרה תמיד מגיעה אחרי הזמן.

שמעון שטרית: או שאין מספיק שוטרים, ואני מבין – דיברתי עם ראש המועצה בירוחם, הוא ביקש שני תקנים וכבר לפני שנה וחצי המפכ"ל הבטיח לו ועד היום זה לא מומש, אין לו תקנים.

שמעון שטרית: נקודת ירוחם – יושב פה מפקד תחנת דימונה.

שמעון שטרית: אין כאן את מפקד תחנת ירוחם אלא יש פה את מפקד תחנת דימונה.

שמעון שטרית: יש לו נקודה בירוחם והיא סגורה בלילה.

שמעון שטרית: אתה יודע מה עשיתי כדי לחבר?

שמעון שטרית: הרי לכל עובד שלנו, המתדלקים בלילות, יש לחצן מצוקה על הגוף.

שמעון שטרית: אותו עובד ברגע שהגנבים הגיעו אליו לחץ בכיס על לחצן המצוקה.

שמעון שטרית: הלחצן הזה מופעל לשני מקומות: הוא מגיע אליי ומגיע למוקד 100.

שמעון שטרית: מה קורה עם מוקד 100?

שמעון שטרית: עד שמוקד 100 משגר הודעה לשוטרים, יש להם עוד שלב של שיגור, עד שהמוקד מעביר לשיגור, ומהשיגור צריכים לאתר את השוטר, לוקח להם 5–6 דקות להגיע לשוטר הקרוב.

שמעון שטרית: הם הגיעו לתחנה שלי רק לאחר 9 דקות.

שמעון שטרית: במשך 9 דקות לא הגיעו מהמשטרה.

שמעון שטרית: אני יצאתי מהמיטה והגעתי שתי דקות אחרי המשטרה מדימונה.

שמעון שטרית: אז אתה מבין שאין פה מספיק כוח אדם, אין פה שוטרים, אין פה ביטחון.

שמעון שטרית: לא יכול להיות שבכל יום–יומיים נשדדות תחנות דלק וכולם שותקים, כאילו הכול בסדר.

שמעון שטרית: אני יודע שזאת ועדה שלא עוסקת בפוליטיקה ובדברים כאלה אבל אני ניזון מתקשורת, זה מה שאנחנו יודעים.

שמעון שטרית: התקשורת מפמפמת לנו שהמשטרה השקיעה 100 מיליון שקל בחקירות של ראש הממשלה.

שמעון שטרית: זה לא יכול להיות.

שמעון שטרית: תשקיעו 10% בתקנים של שוטרים, שיהיה לנו בכל תחנת דלק עוד שוטר.

שמעון שטרית: מה זה הדבר הזה?

שמעון שטרית: הם עושים מה שהם רוצים, זה מערב פרוע.

שמעון שטרית: אין לנו תשובות.

שמעון שטרית: אז לבוא ולהגיד לי: תגייס עוד עובד או תביא שומר – אני צריך לסגור את התחנה.

יואב קיש: תודה.

יואב קיש: דוברים נוספים – מישהו רוצה?

יואב קיש: בבקשה.

<חי צלח: שלום רב, אדוני, שלום מכובדי.

<חי צלח: אני תושב ירוחם.

<חי צלח: קודם כול אתחיל ואומר שהעליתי את הבעיות בצורה מסודרת בכמה פורומים, והעליתי את זה למודעוּת גם בפייסבוק של המשטרה וכולי.

<חי צלח: אני רוצה להגיד לכם בתחום הבעיות מה מצאתי כרגע.

<חי צלח: נכון לעכשיו, השוטרים היחידים שבפועל מסיירים בירוחם, יש להם הכשרה של תנועה ולא הכשרה שאמונה על הסדר הציבורי.

<חי צלח: זה דבר ראשון.

<חי צלח: לפחות זה מה שניכר עבור התושבים.

<חי צלח: הוקצו שתי ניידות במבנה שבפועל לא מאויש, גם לפי מקורות שקשורים למשטרה וגם לפי מקורות בעירייה וגם אם אתה גר שם אתה רואה בדיוק כמה ניידות יש.

<חי צלח: רשמתי שהמענה המשטרתי אינו מהיר בצורה מספקת ומספיקה מכיוון שבין היתר נאלצים להביא ניידות מדימונה.

<חי צלח: אני לא יודע מה מכובדי פה דיברו על משך הזמן אבל מהנתונים שאספתי, לוקח לניידת 15 דקות בממוצע להגיע לאירוע בירוחם, אם נשאר בכלל אירוע להגיע אליו.

<חי צלח: יצא לי לגור בשני מקומות שונים בירוחם, גם בשכונת שקד וגם בשכונת הגבעה, וזמני ההגעה לשכונות האלה שונים, בשל הסיבה שציינתי.

<חי צלח: ניכר שאם אתה גר בשכונה רחוקה יותר מן הכניסה מכביש דימונה–ירוחם אז הסבירות שהמשטרה תיתן לך מענה מהיר יותר נמוכה באופן ניכר.

<חי צלח: על כן רשמתי כל מיני פתרונות.

<חי צלח: דבר ראשון, צריך להכיר בירוחם כרשות מוניציפלית גם ברמה המשטרתית.

<חי צלח: מפקד דימונה-ירוחם הוא מפקד מאוד-מאוד מוערך.

<חי צלח: צריך מישהו שיהיה ממונה מטעם ירוחם, אולי תחת מפקד משטרת דימונה, ומפקד משטרת דימונה אולי ינחה אותו, אבל מפקד מירוחם שיהיה אחראי על צוות.

<חי צלח: צריך לדאוג גם לצוות שיורכב בחלקו הגדול בהעדפה מירוחמים, שיוכל לתת מענה מהיר לבעיות השוטפות בעיר.

<חי צלח: הצוות הזה גם יאייש את הניידות שמוקצות לירוחם נכון להיום, מה שהרבה פעמים לא קורה, ואת נקודת המשטרה, שעליה דיברו חבריי פה.

<חי צלח: דגש על לפחות ארבע ניידות משטרה בגלל הצרכים המשתנים של ירוחם.

יואב קיש: לגבי המספרים – נשמע את המשטרה.

יואב קיש: לא צריך לעשות להם את העבודה.

יואב קיש: בואו נדבר על הצורך ועל החוסר והבעיות שאתה רואה.

<חי צלח: בכל מקרה, גם התחום השני, שהוא כביש הגישה של ירוחם מדימונה, יותר מעשרים שנים הוא לא מטופל.

<חי צלח: יש בעיות שעוד אפשר לפתור אותן בנקל, של בורות בכביש וכולי, מבחינת בעיות בטיחות, אבל גם בגלל שהכביש הזה מאפשר באמת מערב פרוע, כפי שדיברו פה חבריי ויש יכולת לברוח גם לשטחים של שבט אל עזאזמה מכיוון אחד וגם לשטחים של החברים השניים מהצד השני.

<חי צלח: אני רוצה לסיים בדוגמה קרובה.

<חי צלח: לבית של ההורים שלי ולשכונה שלי פרצו כבר כמה פעמים.

<חי צלח: מה שמפריע זה אפילו לא זה שפורצים לך הביתה אלא הזילות הזאת, שאתה כבר מתקשר למשטרה ולוקח להם 30 דקות לבוא.

<חי צלח: כמובן אנחנו לא אנשי מקצוע ואנחנו לא יכולים לתפוס את הגנב, את השודד, את הפורץ.

<חי צלח: עד שהמשטרה באה אין כבר פורץ, הוא ברח, ולך תמצא ולך תוכיח.

יואב קיש: תודה רבה.

יואב קיש: עוד דוברים?

יואב קיש: כן, בבקשה.

<ארד דנינו: אני תושב ירוחם.

<ארד דנינו: אליי פרצו הביתה בחודש פברואר.

<ארד דנינו: אני הייתי בבאר שבע וההורים שלי היו בבית.

<ארד דנינו: ב-7:39, לפי הצילומים שראינו, ההורים שלי יצאו מן הבית ונסעו לדימונה לקניות.

<ארד דנינו: ברגע שהם יצאו ב-7:40 בערב הפורצים נכנסו לבית.

<ארד דנינו: רואים את הרכב מכניס אותם.

<ארד דנינו: הם הפכו את כל הבית, לקחו כל דבר שרק יכלו לקחת.

<ארד דנינו: הם יצאו בשעה 8:05 מן הביתה.

<ארד דנינו: אני הגעתי שתי דקות לאחר מכן, הגעתי ב-8:07 הביתה.

<ארד דנינו: נכנסתי וראיתי את כל הבית הפוך.

<ארד דנינו: דבר ראשון אתה מקבל הלם, אתה בשוֹק.

<ארד דנינו: לא ידעתי מה לעשות.

יואב קיש: היו לכם צילומים של הבית?

יואב קיש: רואים פנים?

<ארד דנינו: יש צילומים אבל לא רואים פנים.

<ארד דנינו: הם באו עם קפוצ'ונים על הראש.

<ארד דנינו: את מספר הרכב לא מזהים כי יש מנורות.

<ארד דנינו: כל הבית היה הפוך.

<ארד דנינו: נכנסתי להלם, לא ידעתי מה לעשות.

יואב קיש: הייתה אצלכם פריצה אחת או כמה פריצות?

<ארד דנינו: אצלי בבית זו פריצה ראשונה, ואני מקווה גם שאחרונה.

<ארד דנינו: הפכו את כל הבית.

<ארד דנינו: התקשרתי להורים שלי ושאלתי אותם איפה הם.

<ארד דנינו: הם אמרו לי שהם בדימונה.

<ארד דנינו: אמרתי להם לחזור לבית.

<ארד דנינו: לא רציתי להלחיץ יותר מדי.

<ארד דנינו: אמרתי שפרצו לבית.

<ארד דנינו: הם הגיעו.

<ארד דנינו: מייד כשהגעתי הביתה עשיתי סיבוב קטן, בתוך 3 דקות כבר התקשרתי למשטרה, ב-8:10 כבר התקשרתי למשטרה.

<ארד דנינו: ההורים שלי היו בדימונה והגיעו הביתה ב-8:20.

<ארד דנינו: המשטרה הגיעה רק ב-8:50 ואז גם כמה שתחפש לא תמצא את הפושעים עכשיו.

<ארד דנינו: יכול להיות שהם היו עדיין קרובים לבית.

<ארד דנינו: איך אפשר להתמודד כשלוקח כל כך הרבה זמן עד שהמשטרה מגיעה?

<ארד דנינו: ולפני זה גם ניסו לפרוץ לעוד בית בשכונה אחרת בשעה מוקדמת יותר.

<ארד דנינו: יומיים לאחר מכן פרצו לעוד שלושה בתים באותן שעות.

<מאיר בטיטו: שלום.

<מאיר בטיטו: אני תושב ירוחם מ-1963.

<מאיר בטיטו: ביום חמישי לפני שבועיים בשעה 02:00 קיבלתי טלפון מאיתורן.

<מאיר בטיטו: הוא שאל אותי אם אני ברכב.

<מאיר בטיטו: אמרתי לו: עוד לא, אני במיטה.

<מאיר בטיטו: אז הוא אמר לי: תצא לרכב, תראה מה קורה שם.

<מאיר בטיטו: יצאתי וראיתי שלושה רעולי פנים, אחד היה בתוך האוטו, השני עמד על ידו והשלישי עומד ליד רכב שהגיע לשם.

<מאיר בטיטו: התחלתי לצעוק: "גנבים, גנבים".

<מאיר בטיטו: הם לא שמו לב אליי.

<מאיר בטיטו: אחרי 5-7 דקות קיבלתי פטישון לראש, פצעו לי את המצח.

<מאיר בטיטו: מזל שלא יצאה לי עין.

<מאיר בטיטו: המשכתי לצעוק.

<מאיר בטיטו: לקחתי את הסוודר שלי, חסמתי את הדם.

יואב קיש: התקשרת למשטרה?

<מאיר בטיטו: האיתורן התקשר למשטרה.

<מאיר בטיטו: מייד התקשרתי למד"א שהגיעו אחרי 7-8 דקות ואז פינו אותי לבית החולים.

יואב קיש: יש תחנת מד"א בירוחם?

<מאיר בטיטו: כן.

יואב קיש: מתי המשטרה הגיעה?

<מאיר בטיטו: אחרי שנסעתי לבית חולים, אני לא יודע מתי הם הגיעו.

<מאיר בטיטו: ירוחם התפתחה וגדלה והיא זקוקה לאמצעים.

<מאיר בטיטו: מפקד התחנה בירוחם ומפקד התחנה בדימונה, אין להם מספיק אמצעים, לפחות לפי מה שאנחנו רואים.

<מאיר בטיטו: אנחנו כתושבים חושבים שבאמת צריך לתת למשטרה את האמצעים הדרושים על מנת שיגיעו בזמן.

<מאיר בטיטו: בני המיעוטים עושים להם גם הטעיות.

<מאיר בטיטו: הם גרמו לשריפה ואז הלכו ופרצו את תחנת הדלק.

<מאיר בטיטו: יודעים שיש ניידת אחת.

<מאיר בטיטו: אז זו באמת בעיה.

<מאיר בטיטו: הבן של החבר שלי לפני חודשיים בא מבאר שבע לכיוון ירוחם.

<מאיר בטיטו: לפני הפנייה לרמת חובב פתאום רכב של בני מיעוטים נצמד אליו על מנת שהוא ייכנס בפס הבטון.

<מאיר בטיטו: למזלו הוא נתן גז וברח מהם.

<מאיר בטיטו: אנחנו פשוט מרגישים חסרי ביטחון.

<מאיר בטיטו: אני חייב לציין לגבי המשטרה, הם התקשרו אליי, גם מפקד תחנת דימונה וגם החוקרים, ולקחו את זה באופן קשה.

<מאיר בטיטו: הם הגדירו את זה כשוד, זה לא דבר פשוט.

<מאיר בטיטו: צריך להחזיר לנו את הביטחון שהיה לנו.

<מאיר בטיטו: היו תקופות בירוחם שהיה ביטחון.

<מאיר בטיטו: אם הכוחות לא מספיקים – צריך להביא להם אנשי מג"ב, או לחלק לנו נשקים על מנת שנירה על מנת להרוג, אולי זה גם שיטה.

<שלומי בטיטו: אומר כמה מילים כי אנחנו קצת אחראים למהלך שקורה כאן, ואני מודה לחברתי נילי אהרון.

<שלומי בטיטו: קודם כול, אני מודה לכל הגורמים.

<שלומי בטיטו: בואו נתחיל מלמעלה: ברמת ביטחון אנחנו דורשים קודם כול מממשלת ישראל, ולכן באנו ליושב-ראש הוועדה, שיכול בהחלט להפעיל אמצעים, כפי שדוד שלי אמר.

<שלומי בטיטו: ירוחם היא כרגע סימפטום אבל בנגב בכללותו, בגלל הגודל שלו, הם מזהים נקודת חולשה, הן בסד"כ והן בדברים נוספים, והם כרגע תוקפים.

<שלומי בטיטו: לכן ממשלת ישראל צריכה לעשות משהו – אולי לתגבר את כוחות המשטרה עם עוד כוח חיצוני.

<שלומי בטיטו: טוב שהמשרד לביטחון פנים נמצא כאן כי מג"ב נמצא תחת אחריותו.

<שלומי בטיטו: ברמה המקומית: חסרים לי פה שני נציגים, שזה קב"ט המועצה, שאמנם לא מתפקידו לתפוס את הגנבים אבל בטח יש פה תשובות ברמה של תושבים, וראש המועצה, שנמצא כרגע בקליבלנד.

<שלומי בטיטו: בדוח שלו ב-2017 הוא כתב: "בירוחם חובה שתהיה קפיצת מדרגה בתחום הביטחון, גייסנו קב"ץ נמרץ" – אני לא יודע מי הוא; "שיטור קהילתי" – אני לא יודע מה הכמות.

<שלומי בטיטו: הכמות כנראה מועטה מאוד לפי התוצאות; "ומשטרת תנועה".

<שלומי בטיטו: חשוב מאוד להעביר לו את המסר, שכפי שהוא אמר בראיון, הוא ביקש תוכנית עבודה ממפכ"ל המשטרה.

<שלומי בטיטו: הוא היה בבה"ד 1, שם יש דבר שנקרא אחריות.

<שלומי בטיטו: הוא מטיל את האחריות על מישהו אחר.

<שלומי בטיטו: ביטחון שונה מדברים אחרים, כמו למשל חינוך.

<שלומי בטיטו: ביטחון זה דבר שצריך אותו עכשיו.

<שלומי בטיטו: תושבי ירוחם מופקרים.

<שלומי בטיטו: ברמת המשטרה: כפי שאנחנו מבינים פה, אין ספק שהסד"כ במשטרה לא מספיק.

<שלומי בטיטו: אין ספק שירוחם, כפי שציינו, לא גדלה בקצב של דימונה, לצערי, אבל יש בה כבר כמעט 10,500 תושבים.

<שלומי בטיטו: הגיע הזמן שתהיה תחנה בירוחם, עם מפקד תחנה שהוא קצין ולא נגד.

<שלומי בטיטו: לא שאני מזלזל באנשים.

<שלומי בטיטו: אני פשוט חושב שהמשטרה צריכה לתת מענה לתושבי ירוחם ולדאוג שיהיה סד"כ מתאים, גם בכמות וגם באיכות הפיקוד המרחבי.

<שלומי בטיטו: דבר אחרון, והוא לא פחות חשוב, שכל המערכות צריכות להסתנכרן ביחד וכולם צריכים לדאוג לתקציבים.

<שלומי בטיטו: אם זה משרד הפנים – צריך לתקצב את הרשות המקומית כדי שתוכל להקים שיטור קהילתי; אם זה לעשות אולי את מה שעשו בראשון לציון לפני 10 שנים, ועושים את זה בערים רבות בארץ, לצלם את הישוב, לגרום למצב שאולי תהיה איזו מוקדנית במועצה, שתראה מי נכנס לישוב.

<שלומי בטיטו: הרכב הזה ששמעון שטרית הזכיר – יהיה מישהו שיעביר את המידע, אם זה קצין אג"מ שיושב בדימונה, שייתן משהו שכל המערכות יסתנכרנו, אז התוצאה תהיה טובה יותר.

<שלומי בטיטו: זה ברמה של ירוחם.

<שלומי בטיטו: ברמה של הנגב – הנגב נמצא כרגע במתקפה.

<שלומי בטיטו: נכון, עושים צמצום פערים, אבל משהו אחד שלא היה חסר בנגב הוא ביטחון, כי גם הגנבים לא רצו לבוא לשם.

<שלומי בטיטו: עכשיו כשאנשים באים לנגב ורוצים לבנות בו את ביתם אז בואו נדאג שיהיה להם ביטחון בנגב בכלל, ובירוחם בפרט.

<שלומי בטיטו: תודה רבה.

יואב קיש: תודה.

יואב קיש: אגיד לכם מה הבנתי.

יואב קיש: אבקש מסגן ניצב אילן שושן, מפקד תחנת דימונה, להתייחס ולייצג את המשטרה ואת המשרד לביטחון פנים בעניין.

יואב קיש: ראשית, אשמח לשמוע התייחסות לגבי נקודת משטרה בירוחם.

יואב קיש: זה עלה בצורה ברורה מכל העניין הזה.

יואב קיש: שנית, טיפול נקודתי בתחנות הדלק, שגם נשמע שהמצב הולך ומקצין.

יואב קיש: אני מבקש לשמוע את הניתוח שלכם.

יואב קיש: האם אתם רואים גידול בפשיעה בחצי שנה או השנה האחרונה בכל אזור הדרום?

יואב קיש: דבר נוסף, האם אנחנו מדברים על אותה חבורת פשע שמנצלת את המופע הזה שהרשויות לא מצליחות להתמודד אתו ואז המצב הולך ומקצין את עצמו?

יואב קיש: האם אתה מזהה שזה אותה קבוצה או שזה משהו חדש בכל פעם?

יואב קיש: אשמח לשמוע את ההתייחסות.

יואב קיש: בואו נתחיל מהדברים האלה.

יואב קיש: בבקשה.

<אילן שושן: צהרים טובים לכולם.

<אילן שושן: ראשית, אני מכיר פה כמעט את כל נציגי ירוחם.

<אילן שושן: יש פה אנשים טובים, יש פה אזרחים טובים.

<אילן שושן: אתן סקירה כדי שנבין על מה מדובר מבחינת תחנת דימונה.

<אילן שושן: לאחר מכן אצלול לכיוון נושא הפשיעה ואז יהיה קל יותר להבין.

<אילן שושן: תחנת דימונה חולשת בשטח הטריטוריאלי שלה על 23% משטח מדינת ישראל.

<אילן שושן: בתחנה יש 130 שוטרים.

<אילן שושן: בתחומי התחנה יש את נקודת ירוחם, את מצפה רמון, רמת הנגב, הערבה התיכונה עד כושי רימון, גבול ישראל–מצרים, גבול ישראל–ירדן.

<אילן שושן: שטח באמת גדול.

<אילן שושן: בירוחם יש נקודה עם 7 שוטרים ומש"ק.

<אילן שושן: בסך הכול 8 שוטרים.

<אילן שושן: המפקד שם הוא נגד, לא קצין.

יואב קיש: כמה זמן היא מאוישת?

יואב קיש: באילו שעות היא מאוישת?

<אילן שושן: בעיקרון מבחינתי היא מאוישת 24/7.

יואב קיש: תמיד יש שוטר פעיל עם ניידת בתחנה?

<אילן שושן: בירוחם יש ניידת 24/7.

<אילן שושן: תיכף אגע בשיאים, בזמנים שבהם ייתכן שלא תהיה ניידת.

<אילן שושן: זה לגבי הנקודה.

<אילן שושן: ציינתם שבשנה האחרונה יש בעיה מבחינת תחושת הביטחון או העבירות שמתבצעות.

<אילן שושן: אני לא מתווכח עם תחושות, באמת שלא, אבל אם כבר מציינים עובדות – ואני לא נכנס לחלק הפוליטי של כל הנושא הזה, אני מדבר על עובדות ועל מה שאני עושה בשטח שלי – ב-2017 הישוב ירוחם היה הישוב הכי בטוח באזור הדרום.

<אילן שושן: אי אפשר להתווכח על זה.

<אילן שושן: אתם יכולים להתווכח אבל נוציא נתונים ותראו.

<אילן שושן: הדבר שהכי מפריע לתושבים, ובצדק, זה כל עבירות ההתפרצות – התפרצות לרכב, גניבת רכב, התפרצות לעסק והתפרצות לדירה.

<אילן שושן: אלה ארבע העבירות, שאנחנו מכנים אותן עבירות הפע"ר (פשיעה עבריינית), שמפריעות באמת לתושבים.

<אילן שושן: ב-2017 בירוחם היו 48 אירועים של התפרצויות.

יואב קיש: אתה סופר את זה פר תושב?

יואב קיש: או שאתה אומר:

יואב קיש: 48 זה הכי מעט?

יואב קיש: כי החישוב צריך להיות פר תושב.

יואב קיש: בבאר שבע למשל בוודאי היו יותר מ-48 עבירות, אבל אם נכמת את זה פר תושב, יכול להיות שתגלה שבירוחם סובלים יותר.

<אילן שושן: אציג דוגמה.

<אילן שושן: למשל הישוב עומר סגור כולו, יש שתי כניסות, שאחת מהן סגורה בלילה והשנייה פתוחה.

<אילן שושן: יש שם שיטור אזרחי ושתי ניידות שמסיירות.

<אילן שושן: ב-2017 היו שם 100 עבירות פע"ר, 100 עבירות של התפרצויות.

<אילן שושן: יש שם 10,000 תושבים, בדיוק כמו בירוחם.

<אילן שושן: בירוחם בשנת 2017 היו 48 עבירות של התפרצויות.

<אילן שושן: אני אומר את זה פה עובדתית: ב-2017 ירוחם הייתה המקום הכי בטוח בנגב.

<אילן שושן: מאז שהתחילה המדידה של עבירות התפרצויות, מ-2004, זה המספר הכי נמוך שהיה אי פעם בירוחם.

<אילן שושן: לא נתווכח על הנתונים.

יואב קיש: סליחה, אני מבקש לא להתפרץ.

יואב קיש: מי שרוצה לדבר, ירים יד.

יואב קיש: בבקשה תמשיך.

<אילן שושן: אענה תשובות על הכול.

<אילן שושן: אחד הדברים שלא אעשה פה, לא אגיד משהו שהוא לא עובדה.

<אילן שושן: אלה המספרים.

<אילן שושן: אם אנשים צריכים להגיש תלונה כדי לקבל כסף מהביטוח – יש עובדות.

יואב קיש: עבירות התפרצות בדרך כלל מדווחות, שיעור הדיווח גבוה.

יואב קיש: אתה אומר שמ-2004, כאשר אתה מסתכל על רמת העבירות המדווחות, כי זה מה שאנחנו יודעים, יש ירידה עד 2017.

<אילן שושן: זה המספר הכי נמוך מאז שהתחילו למדוד.

יואב קיש: ומה לגבי החודשים הראשונים של שנת 2018?

<אילן שושן: עד כה דיברתי על שנת 2017.

<אילן שושן: ב-2018 יש עלייה בעבירות ההתפרצות.

<אילן שושן: היו עד כה 17 מקרים, מול 7 מקרים ב-2017 באותה תקופה.

יואב קיש: כלומר, פי שתיים בשלושה החודשים האחרונים.

<אילן שושן: כלומר, עובדתית תחושת אי-הביטחון שיש כאן נכונה מ-1 בינואר ועד היום.

<אילן שושן: למה אני מציין את זה?

<אילן שושן: לא כדי לתרץ משהו.

יואב קיש: כלומר זה לא בעיה שהייתה לאורך השנים אלא יש התפרצות בחודשים האחרונים.

<אילן שושן: אני מעלה את זה כי יש פה עבודה קשה מאוד ומאומצת.

<אילן שושן: אם אני מתמודד עם תחנה של 130 שוטרים, ש-60 מהם צריכים לעבוד בערב ליל הסדר במשמרת מ-6:30 בערב ועד 6:30 בבוקר – עובדים מאוד-מאוד קשה, וחשוב שתדעו את זה.

<אילן שושן: ב-2018 יש עלייה במספר המקרים.

<אילן שושן: אנחנו מתמודדים עם תופעה של התפרצות אדירה: שודים בתחנות דלק וגניבות רכב, בכלל במרחב הנגב ובפרט ביישוב ירוחם.

<אילן שושן: יש פה עשייה מאוד-מאוד גדולה.

<אילן שושן: במקרה של שמעון שטרית אני מקווה מאוד שבימים הקרובים, תוך שבוע–שבועיים נוכל לפרסם.

<אילן שושן: יש פה עבודה מאוד-מאוד מאומצת כללית סביב תחנות הדלק.

<אילן שושן: יש כמה הרכבים של כנופיות, זה לא הרכב אחד, מספר רכבים גנובים שמחליפים מספרים.

<אילן שושן: אלה כנופיות שמתנהלות בעיקר בנסיעה בשטח, עולות לכביש, עושות התפרצות ויוצאות משם.

יואב קיש: ויורדות לשטח בחזרה.

יואב קיש: זה מגיע מאזור אחר או מהאזור שלכם?

<אילן שושן: הרוב מאזור הנגב.

<אילן שושן: אנחנו בעיקרון יודעים מי הדמויות, יודעים מי ההרכבים.

<אילן שושן: אמרתי, יש פה עבודה גדולה מאוד.

<אילן שושן: לדעתי זה קרוב מאוד לפרסום, אבל נמתין קצת.

<אילן שושן: יש כמה נתונים לא מדויקים.

<אילן שושן: מבחינת הדיווחים ולחצן המצוקה – אין כאן ויכוח.

<אילן שושן: אני מסכים לחלוטין עם מה שאתם אומרים, עם התחושות שלכם.

<אילן שושן: היום אפגש עם חברי מועצת ירוחם ועם התושבים.

<אילן שושן: מבחינתי אני עושה כל מה שאני יכול כדי להחזיר את תחושת הביטחון.

<אילן שושן: בישוב ירוחם יש ניידת אחת.

<אילן שושן: אני מסתמך על מתנדבים כדי להפעיל אותה 24/7.

יואב קיש: מה לגבי שיטור קהילתי?

<אילן שושן: יש שיטור קהילתי אבל זה מש"ק שעובד במודלים קהילתיים חברתיים במהלך היום.

<אילן שושן: במהלך משמרות צהרים ולילה אני מפעיל ניידת עם שוטר ומתנדב לרוב.

<אילן שושן: פה חשוב להבין, מ-1 בינואר, או מ-14 בינואר כאשר זה התחיל להתעצם שם, יש שתי ניידות שהצבתי בירוחם.

<אילן שושן: בתחנת הדלק יש דברים שראית אבל יש גם דברים שלא ראית.

<אילן שושן: אנחנו כתחנה באמת-באמת משקיעים את כל מה שאנחנו יכולים.

<אילן שושן: האירוע של השוד של הרכב לי מאוד-מאוד הפריע, מאוד הפריע ברמה האישית.

<אילן שושן: לי זה מציק ברמה האישית, אני לא ישן טוב בלילה.

<אילן שושן: כמה פעמים הייתי בירוחם בלילה.

יואב קיש: אם כאשר הוא היה יוצא וצועק "גנבים" הם היו בורחים – זה סיטואציה שאתה מכיר.

יואב קיש: זה שהם נשארים והם אלימים – זה סיטואציה מסוכנת.

<אילן שושן: כן, זה היה אירוע חריג, אירוע מסוכן קצת.

<אילן שושן: הכול מצולם.

<אילן שושן: דרך אגב, אם ניידת לא הגיעה לבית לפעמים לא צריך לחשוב שניידת איחרה להגיע.

<אילן שושן: אם יש דיווח על רכב שיצא במהירות מכיוון ירוחם לכביש 204 אז ניידת פשוט "טסה" לכיוון אחר.

<אילן שושן: היום העידן הטכנולוגי מפותח מאוד.

<אילן שושן: יש לנו צוות של זירה טכנולוגית בתחנה: מורידים תמונות, מעכנים מספרי טלפון בתוך הזירה, עושים כל מיני פעולות שלאו דווקא ניידת צריכה להגיע.

<אילן שושן: ההגעה הפיזית המיידית לבית היא לא תמיד הפתרון.

<אילן שושן: זה דבר אחד.

<אילן שושן: דבר שני, לגבי הניידת – יכול להיות מצב, וזה קורה, אם יש אירוע חריג בגזרת ירוחם, והגזרה גדולה, לפחות 15 קילומטרים מירוחם, אז ניידת של ירוחם תצא לטפל באירוע ואם במקרה באותו זמן יהיה אירוע בירוחם אז ייקח לה 25 דקות להגיב, זה יכול לקרות.

יואב קיש: איך מבחינת סדרי גודל?

יואב קיש: ישוב של 10,000 תושבים – מה ההגדרה לפתיחת תחנה?

<אילן שושן: בדרך כלל זה מאפיין כולל, זה אומר אירועי פשיעה, אירועי מוקד, התפרצויות.

<אילן שושן: כלומר זה סל גדול.

<אילן שושן: ברעננה למשל אין תחנת משטרה, יש נקודת משטרה.

<אילן שושן: זה תלוי בתמונה הגדולה.

<אילן שושן: כרגע ירוחם לא בתוך הסל הזה.

יואב קיש: היא רחוקה מאוד מן הסל או שהיא "מתנדנדת"?

<אילן שושן: לא ניכנס לפוליטיקה.

<אילן שושן: בנתון שיש לי, בעובדות שיש לי, 7 שוטרים, עם המש"ק 8 שוטרים, אני עושה את המקסימום, באמת את המקסימום.

יואב קיש: לגבי סיכול בשטח – אני האחרון שאלמד אותך.

יואב קיש: יש סיכול בשטח כשדברים קורים, ויש פעילות מודיעינית נרחבת, שלא ניכנס לזה, מן הסתם, זה בוודאי לא המקום לדון בה.

יואב קיש: אני מבין שזה מטופל באספקט הזה.

יואב קיש: בסופו של דבר, באספקט של אווירת הביטחון של האנשים, כפי שאמרת, שאתה שם ניידת ליד תחנת הדלק ושיש שתי ניידות וכן הלאה, האם שם צריך לתגבר משאבים, מעבר לנושא הנקודתי לחודשיים–שלושה האחרונים שהתחילו בינואר?

יואב קיש: אם כן, בואו נראה אם זה משהו שדורש הפניית משאבים או דברים כיוצא בזה.

<אילן שושן: נכון לשיא הנוכחי שיש כרגע, אני כתחנה מתוגבר מן המרחב ומן המחוז.

<אילן שושן: אנחנו מתוגברים.

יואב קיש: כלומר, אתה מקבל תגבור בעקבות האירועים שקרו בחודשיים–שלושה האחרונים.

<אילן שושן: אני מקבל תגבור.

<אילן שושן: לצורך העניין, לסבר את האוזן, בגזרה שלי בכל יום בחודשיים האחרונים יש פעילות על שלוש תחנות דלק, ויש לזה מחיר.

<אילן שושן: שתי ניידות – מבחינתי זה מכפיל כוח מבחינת התחנה.

<אילן שושן: כלומר, זה קיים.

<אילן שושן: יש המון מתנדבים בירוחם, יש המון רצון לעזור ולסייע.

<אילן שושן: אני באמת פתוח לכל מי שרוצה לדבר, לייעץ, כל מה שצריך.

<אילן שושן: לגבי כביש 204, מבחינת התנועה, מבחינת האירועים והתאונות על כביש 204:

<אילן שושן: ב-2017 היו 3 תאונות דרכים.

<אילן שושן: יש ריבוי של אירועים של בעלי חיים שמסתובבים על הכביש.

יואב קיש: ומה לגבי שוד של רכבים, שחוסמים את הכביש ומוציאים אנשים מן הרכב שלהם?

יואב קיש: זה תופעה שאתם לא מכירים?

<אילן שושן: בגזרה שלי אירוע כזה לא היה.

<אילן שושן: אני כבר שנה וחצי מפקד התחנה.

<אילן שושן: אם למישהו קרה אירוע כזה, אני מוכן לשמוע.

<אילן שושן: לא היה אירוע כזה.

<אילן שושן: יש המון אירועים על הצירים של בעלי חיים משוטטים, של רכבים שמתפרעים ומשתוללים – 84 אירועים בכל שנת 2017, כאשר הרוב המוחלט זה בעלי חיים משוטטים.

<אילן שושן: היו כמה תאונות קשות מאוד ב-2018 באזור מצפה רמון.

יואב קיש: דרך אגב, כמה תושבים יש במצפה רמון?

<אילן שושן: 5,000.

יואב קיש: ומה היקף הפריצות במצפה רמון?

<אילן שושן: במצפה רמון היו 37 אירועים ב-2017.

יואב קיש: שם אין עלייה ב-2018?

יואב קיש: כלומר, זה נקודתי לאזור ירוחם?

<אילן שושן: אם אקח גרף רב שנתי, הוא שומר על איזון.

<אילן שושן: מצפה רמון זה אזור מרוחק והבריחה ממנו בעייתית.

<אילן שושן: כאשר בורחים מירוחם אפשר להתחבא מהר מאוד באחד הישובים.

<אילן שושן: במצפה רמון זה לוקח זמן, יש דרך אחת, הסיכוי שיתפסו אותך גדול ולכן שם לאורך זמן רב מי שמבצע זה אנשים מקומיים.

<אילן שושן: בירוחם רוב האנשים שמבצעים הם אנשים שמגיעים מבחוץ.

יואב קיש: תיכף אתן לכם להתייחס.

יואב קיש: אני רק רוצה לשמוע, מישהו ממשרדי הממשלה רוצה להתייחס?

יואב קיש: מישהו רוצה להוסיף?

יואב קיש: משרד התחבורה, משרד האוצר, מישהו?

יואב קיש: לא.

שמעון שטרית: אין לי טענה לאילן שושן, מפקד תחנת דימונה.

שמעון שטרית: אמרתי לך, שיתוף הפעולה הוא באמת הדדי, עד כדי כך שאני מכיר את שוטרי המודיעין שלו ומדבר איתם.

שמעון שטרית: אין לנו טענה אליהם בירוחם או בדימונה.

שמעון שטרית: אבל אין ביטחון בנגב.

יואב קיש: האם אתה מרגיש שזה משהו ספציפי בחודשים האחרונים או שאתה אומר שבכל שנת 2017 כך היה?

שמעון שטרית: ההיקף עולה.

שמעון שטרית: בירוחם אין מצלמות כמו בדימונה או בבאר שבע.

שמעון שטרית: האם נשמע לך הגיוני בעידן שלנו, כשהכול דיגיטלי ויש מצלמות בכל מקום, שאותם אנשים שודדים שלוש תחנות דלק אחת אחר השנייה ושום שוטר לא בודק במצלמות ורואה?

שמעון שטרית: ויש להם מוקד.

יואב קיש: הוא אומר שהם עשו עבודה.

שמעון שטרית: אילן שושן בשוד הראשון הגיע אליי ואמר לי: אנחנו עובדים.

שמעון שטרית: אני מאמין לכל מילה שהוא אומר כי אני רואה את זה בשטח.

שמעון שטרית: אבל זה לא מספיק.

שמעון שטרית: זו חבורת שודדים שיודעת לעבוד.

יואב קיש: כמה חבורות, כנראה.

שמעון שטרית: הם יודעים לעבוד, הם קלטו את העניין.

שמעון שטרית: הם לא באים עם טלפונים, הם לא באים עם כלום.

שמעון שטרית: הם זורקים את הטלפונים בטח בתל אביב ואז מגיעים לשדוד.

שמעון שטרית: הם מתוחכמים מאוד.

שמעון שטרית: אם לא יגיעו 2–3 יס"מניקים לשטח ויעשו סדר – לא יהיה.

שמעון שטרית: אספר לך את מה שהיה לי עם מפקד ימ"ר באר שבע, יוסי, שפורש בימים אלה.

שמעון שטרית: אספר לך סיפור.

שמעון שטרית: כבר 14 שנים יש לי תחנת דלק בירוחם.

שמעון שטרית: לפני 12 שנים בירוחם לא הייתה חנות, היה רק דלק.

שמעון שטרית: בני הדודים שלנו היו באים למתדלק.

שמעון שטרית: בפעם הראשונה, נותנים לו כסף מזויף ואומרים: תביא 100 שקל.

שמעון שטרית: בפעם השנייה, בלי לתת לו כסף, אומרים: תביא 100 שקל.

שמעון שטרית: בפעם השלישית הם קשרו עובד שלי לעמוד של התחנה – בירוחם הכול מת משעה 6 בערב ביום שישי.

שמעון שטרית: קשרו אותו לעמוד ועד שלא הגיע המחליף שלו לא ידענו בכלל שהוא קשור.

שמעון שטרית: הגעתי ליוסי שהיה מפקד הימ"ר בבאר שבע, הגעתי אליו דרך חבר משותף.

שמעון שטרית: כאשר הוא שמע את הדבר הזה, הוא הוריד אליי 4 שוטרי ימ"ר לדימונה.

שמעון שטרית: הלבשתי אותם במדים של מתדלקים, הם היו המתדלקים שלי במשך שבועיים וחצי בירוחם.

שמעון שטרית: הם עשו שם סדר.

שמעון שטרית: פה אין משהו שהם עושים – מודיעין וכולי.

שמעון שטרית: הם לא תופסים כלום.

יואב קיש: הוא אומר שבעוד כמה ימים יהיה פרסום.

שמעון שטרית: אני אומר לך בהתחייבות, אדוני היושב-ראש, בכל הארץ יש יותר מ-50 מקרי שוד מזוין בתחנות דלק.

שמעון שטרית: אם תראה לי שהם תפסו חבורה אחת – וואלה, אין בעיה, אני זורם.

שמעון שטרית: הם לא תפסו אף אחד.

שמעון שטרית: צריך פה לעשות מעשה, להביא יס"מניקים ושיראו ביטחון בשטח.

<נילי אהרון: מעבר לתחושת הביטחון, זה גם בעיה כלכלית.

<נילי אהרון: בערב אחד לפני חודשיים פרצו 5 חנויות בירוחם על הכביש הראשי.

<נילי אהרון: באותה חנות פרצו פעמיים.

יואב קיש: מתי זה היה?

<אילן שושן: ב-3 בינואר.

יואב קיש: זה חלק מ-17 המקרים שציינת?

<אילן שושן: פרצו לשלושה עסקים.

<נילי אהרון: באותה חנות פרצו פעמיים.

<נילי אהרון: היום הם הולכים לסגור את החנות הזו.

<נילי אהרון: שמעון שטרית הודיע לנו שאם עוד פעם אחת יפרצו לו לתחנה הוא יסגור את חנות הנוחות בירוחם.

<נילי אהרון: זה ימוטט כלכלית את כל העסקים הקטנים בירוחם.

<נילי אהרון: אין לנו שום טענה חלילה וחס למפקד תחנת דימונה.

<נילי אהרון: אני חושבת שזה ברמות הגבוהות יותר של תיקנון, של להבין את הבעיה שיש בנגב ולתת תשובות, לספק פה תקנים, להביא עוד ניידת ותקצוב, לא לשבוע–שבועיים כדי שננסה לפתור את הבעיה הנקודתית אלא כדי שזה לא יהיה מערב פרוע.

<נילי אהרון: זו הבקשה שלנו.

יואב קיש: בהמשך למה שאמרת, אני חושב שאי אפשר להתעלם מן הקפיצה שקרתה בחודשים האחרונים.

יואב קיש: אני רואה שאתם לא מתעלמים אבל יכול להיות שהמשמעות היא כן להתארגן תקציבית לתחנה קבועה בירוחם עם שתי ניידות, לפחות עד שיעבור זעם.

יואב קיש: אני לא יודע אם אתם יכולים להיערך לזה, אם התגבור שאתה מקבל מספיק ונותן מענה לדבר הזה.

יואב קיש: האם זה אמור להיות במסגרת התקצוב הרגיל או שמשרד האוצר אמור להוסיף תקצוב לדבר הזה?

יואב קיש: אם אני אומר לך עכשיו שכפי שזה נראה, וגם מהבעיות שאתה מתאר, צריך להיערך לפתיחת נקודת משטרה קבועה בירוחם עם שתי ניידות.

יואב קיש: מה המשמעות?

יואב קיש: האם אתה מסוגל להבטיח את זה ל-6 החודשים הקרובים עד שתראה תוצאות שיבואו לידי ביטוי?

<אילן שושן: יש לי פה מפקדים, אדבר איתם.

<אילן שושן: כל 10 שוטרים זה ניידת.

<אילן שושן: זה אומר שאם יש 7 שוטרים ואנחנו רוצים שתי ניידות קבועות, זה 20 שוטרים.

יואב קיש: לפחות לתקופה של כמה חודשים עד שנראה שינוי.

יואב קיש: מה שאתה שומע פה – אתה מכיר את זה טוב יותר ממני.

יואב קיש: השאלה איך זה מתנהל עם משרד האוצר בסיטואציה כזאת.

<עמיחי דוד: בסיטואציה מן הסוג הזה, זה פנימי.

<עמיחי דוד: המשטרה לא מגיעה אלינו.

<עמיחי דוד: זה במסגרת סדרי העדיפויות של המשטרה והיא מסוגלת לבצע הסבות.

<אילן שושן: זה משטרתי פנימי.

יואב קיש: אני מבקש לומר כסיכום לדיון הזה: בסך הכול, כפי שאמרת, יש פה תושבים איכותיים שאכפת להם.

יואב קיש: אני רוצה להודות לכם כולכם שבאתם ודיברתם והעליתם את הנושא.

יואב קיש: אני מבין שזו תופעה שהחריפה בחודשים האחרונים, בעצם מתחילת השנה.

יואב קיש: היא כנראה נוגעת לאיזו נקודת כשל שזיהו אותם שודדים, פושעים, אני לא יודע איך אתה רוצה לקרוא להם, שנכנסים לירוחם מהשטח, עושים מעשה פשע וצ'יק צ'ק יוצאים ובעצם אין מענה אמיתי בשטח.

יואב קיש: אתם מסתמכים אולי יותר על מודיעין, כפי שאתה אומר, אתם עושים מאמץ.

יואב קיש: לכן הייתי מבקש שתעבירו לנו תשובה, אחרי שתערכו דיון בבקשה, האם אפשר להגדיר למשך 6 חודשים נקודה פתוחה עם שתי ניידות, עד שתראו שאתם מביאים תוצאתית ומודיעינית פתרון לבעיה בשטח.

יואב קיש: אשמח לקבל תשובות לוועדה.

יואב קיש: מבחינת התושבים, יש פה כנראה שינוי מההתנהלות הרגילה.

יואב קיש: מודעים לזה במשטרה.

יואב קיש: אנחנו נעדכן אתכם על התשובות.

יואב קיש: אני מבין שהיום ממילא, סגן ניצב אילן שושן, אתה נמצא בירוחם, אז אני חושב שזה פעילות מבורכת, באמת להיות בקשר עם האנשים, כי בסופו של דבר זה חלק מהרגשת הביטחון.

יואב קיש: תודה רבה לכולם.

יואב קיש: אני נועל את הישיבה.